EkBass/fiwiki-20250220-pages-articles huggingface dataset:
Alexis Amore

Alexis Amore (s. 29. joulukuuta 1978, Lima, Peru) on pornonäyttelijä, strippari ja malli, muun muassa Penthousen sivuilla. ==Elämäkerta== Amore ja hänen vanhempansa muuttivat Redondo Beachiin, Kaliforniaan hänen ollessa 9-vuotias. Hän kävi kristillistä high schoolia Hermosa Beachissa ja toimi cheerleaderina. Hän aloitti mallin työt 15-vuotiaana esiintyessään Nordstromin mainoksissa ja julkaisuissa ja jatkoi esiintyen eri yritysten luetteloissa. Myöhemmin hän hankki rintaimplantit aloittaakseen uransa pornografian parissa. Vuoden 1998 paikkeilla Amore pääsi töihin Playboyhin ja toimi mallina Playboy TV:ssä. Työskennellessään Playboy's Nightcallsissa hän haastatteli Jewel De'Nylea ja Alexa Raea heidän urastaan pornoteollisuudessa. Tyytyväisenä heidän vastauksiinsa ja kiinnostuneena alasta Amore otti yhteyttä Vivid Entertainmentiin, ja hänet palkattiin ensimmäiseen elokuvaansa The Watcher 6. Tammikuussa 2003 Amore palasi takaisin pornoteollisuuteen pidettyään pienen tauon ja liittyi Jill Kelly Productionsiin. Hän kuitenkin erosi vuoden kuluttua ja teki sopimuksen Anabolicin kanssa. Sopimus ei sisältänyt ainoastaan videoilla esiintymistä, vaan myös ohjaamista. Hänen ensimmäinen ohjauksensa oli Lascivious Latinas. Syyskuussa 2006 hän esiintyi ensimmäisenä pornonäyttelijänä Lowrider -autolehden kannessa. ==Kunniamaininnat== * AVN Awards 2018: kunniagallerian jäsenyys. * Urban X Awards 2018: kunniagallerian jäsenyys. * Adam Film World Awards 2006: palkinto luokassa Vuoden paluu aikuisviihdealalle. * Nightmoves Entertainment Awards 2004: palkinto luokassa Paras naisnäyttelijä (kannattajien valinta). == Lähteet == == Aiheesta muualla == * Alexis Amoren virallinen sivusto * Luokka:Yhdysvaltalaiset pornonäyttelijät Luokka:Vuonna 1978 syntyneet Luokka:Elävät henkilöt
Matti Rajakylä

Matti Aleksi Rajakylä (s. 14. elokuuta 1984 Kirkkonummi) on entinen suomalainen kilpauimari, jonka päälajeja olivat perhosuinti ja vapaauinti. Hän voitti 50 metrin perhosuinnissa EM-pronssia Triesten lyhyen radan EM-kisoissa 2005 SE-ajalla 23,17. Budapestin pitkän radan EM-kilpailuissa 2006 hän sijoittui 50 metrin perhosuinnissa kuudenneksi. Helsingin EM-kisoissa 2006 Rajakylä voitti miesten 4×50 metrin sekauintiviestissä hopeaa. Rajakylällä on myös maailmanennätys 24 tunnin uinnista, minkä hän ui muiden suomalaisten uimareiden kanssa syyskuussa 2005. Hän osallistui loppuvuodesta 2008 tv- ohjelmaan Tallitähdet, jonka hän myös voitti parinsa Emmin kanssa.Tallitähdet: Olympiauimari Matti Rajakylä vei voiton - katso kuvat! Keväällä 2009 Rajakylä ilmoitti lopettaneensa aktiiviuransa.Matti Rajakylä kyllästyi kilpailuihin == Lähteet == Luokka:Suomalaiset uimarit Luokka:Vuonna 1984 syntyneet Luokka:Elävät henkilöt
Allan Pinkerton

Allan Pinkerton (21. heinäkuuta 1819 – 1. heinäkuuta 1884) perusti Yhdysvaltain ensimmäisen ja tunnetuimman etsivätoimiston, Pinkertonin etsivätoimiston. Pinkerton oli syntyjään skotti, ja muutti Yhdysvaltoihin vuonna 1842. Hän perusti Pinkertonin etsivätoimiston Chicagossa vuonna 1850. Toimisto saavutti kuuluisuutta ottamalla kiinni lukuisia junaryöstäjiä. Yhdysvaltain sisällissodan aikana Pinkerton toimi pohjoisvaltioiden tiedustelun päällikkönä ja kehitti lukuisia, yhä käytössä olevia tiedonhankintamenetelmiä. Pinkerton kuoli Chicagossa vuonna 1884. Luokka:Yhdysvaltalaiset henkilöt Luokka:Vuonna 1819 syntyneet Luokka:Vuonna 1884 kuolleet
Marianne Muis

Marianne Muis (s. 28. heinäkuuta 1968 Amsterdam) on alankomaalainen uimari, joka kilpaili kolmissa kesäolympialaisissa vuosina 1988–1996. Soulin olympialaisissa 1988 hän saavutti hopeaa 4 × 100 metrin vapaauintiviestissä; heidät voitti ainoastaan Itä-Saksan joukkue. Hänen siskonsa Mildred Muis oli mukana hopeajoukkueessa. Soulissa Marianne Muis saavutti myös parhaan henkilökohtaisen olympiasijoituksensa, kun hän oli 200 metrin sekauinnissa viides. Euroopan-mestaruuskilpailuissa 1987 Muis saavutti hopeaa 4 × 100 metrin vapaauintiviestissä. Euroopan-mestaruuskilpailuissa 1989 hän saavutti kuusi mitalia: hopeaa 200 metrin vapaauinnissa, 200 metrin sekauinnissa, 4 × 100 metrin vapaauinnissa ja 4 × 200 metrin vapaauinnissa sekä pronssia 100 metrin vapaauinnissa ja 4 × 100 metrin sekauinnissa. == Lähteet == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1968 syntyneet Luokka:Elävät henkilöt
Mastiffi

Mastiffi tarkoittaa kolmea eri asiaa: * Mastiffi eli englanninmastiffi, englantilainen koirarotu * FCI:n alaryhmä 2.2.1: Mastiffit :Bokseri, Bordeauxindoggi, Broholminkoira, Bullmastiffi, Cane corso, Dogo argentino, Englanninbulldoggi, Fila brasileiro, Kanariandoggi, Mallorcandoggi, Mannermainen bulldoggi, Mastiffi, Napolinmastiffi, Rottweiler, São miguelinfila, Shar pei, Tanskandoggi, Tosa ja Uruguayncimarrón *rodut, jotka kuuluvat Bullmastiffit & Mastiffit ry:n piiriin :Bordeauxindoggi, Bullmastiffi, Cane corso, Espanjanmastiffi, mastiffi ja Napolinmastiffi
Mildred Muis

Mildred Muis (s. 28. heinäkuuta 1968 Amsterdam) on alankomaalainen uimari. Hän osallistui kaksiin olympialaisiin vuosina 1988–1992. Soulin olympialaisissa 1988 hän saavutti hopeaa 4 × 100 metrin vapaauintiviestissä. Samassa joukkueessa ui hänen siskonsa Marianne Muis. Euroopan-mestaruuskilpailuissa 1985 Muis saavutti hopeaa 4 × 200 metrin vapaauintiviestissä. EM-kilpailuissa 1987 hän saavutti hopeaa 4 × 100 metrin vapaauintiviestissä. EM-kilpailuissa 1989 hän saavutti hopeaa molemmissa vapaauintiviesteissä sekä pronssia 200 metrin sekauinnissa. == Lähteet == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1968 syntyneet Luokka:Elävät henkilöt
Hennie Penterman

Henrika ("Hennie") Penterman (29. syyskuuta 1951, Amsterdam) on alankomaalainen uimari, joka edusti maataan kaksissa olympialaisissa, vuosina 1968 ja 1972. Méxicossa 1968 hän karsiutui alkuerissä 200 ja 400 metrin sekauinneista. Neljä vuotta myöhemmin seuraavissa olympialaisissa Penterman karsiutui myös alkuerissä samoista lajeista, lopulliset sijoitukset olivat 12. (200 metrin sekauinti), ja 11. (400 metrin sekauinti). Luokka:Alankomaalaiset uimarit Luokka:Vuonna 1951 syntyneet Luokka:Elävät henkilöt
Ture Nerman

Ture Nerman (18. toukokuuta 1886 Norrköping, Ruotsi – 7. lokakuuta 1969 Tukholma) oli ruotsalainen sosialisti, toimittaja ja kirjailija sekä tunnettu poliittinen aktivisti. Nerman istui valtiopäivillä vuodet 1930–1937 (kommunisti) ja 1946–1953 (sos. dem). Nerman liittyi kansainväliseen sosialistiseen ryhmään ensimmäisen maailmansodan käynnistyttyä. Hän toimi aktiivisesti myös sotaa vastustaneessa liikkessä ja osallistui muun muassa kuuluisaan antimilitaristiseen Zimmerwaldin kokoukseen. Nerman oli vuonna 1917 Ruotsin kommunistisen liikkeen perustajia mutta erosi siitä 1939. Toisen maailmansodan aikana 1939–1946 hän julkaisi voimakkaasti kansallissosialismin vastaista Trots allt! -lehteä, joka joutui useaan kertaa takavarikkoon.Ture Nerman åtalad, Sverige och förintelse, viitattu 12.7.2021 (Achive.org) ==Suomennettuja runoja== * Kaunein laulu (Den vackraste visan), suom. Elina Vaara, julkaisussa Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926 Runo verkossa Maailma-lehdessä 1.3.1928 no 3 s. 98 (verkkoaineistosivu 10) * Jumala ruokkii haukkaa, julkaisussa: Rynnäkköön: Sosialistisen nuorisoliiton kevät-julkaisu 1925Lehti- ilmoitus Rynnäkköön-kevätkalenterin ilmestymisestä * On lehti asehemme, julkaisussa: Punainen kalenteri 1927 s. 107 Runo verkossa, aineistosivu 111 * Sven Duva II, Pyhimyslegenda, suom. Kössi Kaatra, julkaisussa: Itä ja Länsi: Työväen Kuvalehti 31.5.1927 no 10 s. 139–140 Runoelma verkossa, verkkoaineistosivu 3–4 == Lähteet == Luokka:Ruotsalaiset kirjailijat Luokka:Ruotsalaiset toimittajat Luokka:Ruotsalaiset kommunistit Luokka:Ruotsin sosiaalidemokraattisen työväenpuolueen poliitikot Luokka:Ensimmäisen maailmansodan vastaiset aktivistit Luokka:Vuonna 1886 syntyneet Luokka:Vuonna 1969 kuolleet
Karl Kilbom

Karl Kilbom (1885–1961) oli ruotsalainen poliitikko, merkittävä hahmo ruotsalaisessa työväenliikkeessä. Hän oli alkuun sosiaalidemokraatti, sitten kommunisti, sosialisti ja loppujen lopuksi jälleen sosiaalidemokraatti. Kilbom vietti lapsuutensa Österbybrukissa Uppsalan ulkopuolella tyypillisessä työläisympäristössä. Hänen äitinsä oli sukujuuriltaan valloni. Kilbomin isä oli seppä, ja hän itsekin ryhtyi ammattiin jo varsin nuorena. Kun hän yritti järjestäytyä ammatillisesti, työnantaja uhkasi perhettä, ja isä käski pojan pysyä erossa politiikasta. Karl Kilbom muutti 1903 Sandvikeniin ja astui Gävlen satamassa matruusiksi rahtilaivalle nimeltä Thetis. Vuonna 1907 hän sai kutsun asepalvelukseen Ruotsin laivastoon taistelulaiva Svealle. Armeijapalveluksen jälkeen Kilbom muutti Göteborgiin, jossa hän ryhtyi toimimaan Ruotsin sosiaalidemokraattisessa työväenpuolueessa (SAP). Puolueen jakauduttua 1917 Kilbom siirtyi Zeth Höglundin vallankumouksellisten ryhmään ja oli mukana muodostamassa Ruotsin sosiaalidemokraattista vasemmistopuoluetta, josta sittemmin tuli Ruotsin kommunistinen puolue (SKP). Kilbom toimi hyvin tiiviisti Kommunistisessa internationaalissa, ja kun Zeth Höglund oli eronnut SKP:sta 1924, Kilbom nousi yhdessä Nils Flygin kanssa puolueen kärkeen. Vuonna 1929 puolueen enemmistö kuitenkin erotettiin Moskovasta Stalinilta tulleen käskyn vuoksi. Flygistä tuli puheenjohtaja ja Kilbomista puoluelehden päätoimittaja uudessa "kilbomilaisten" puolueessa, joka sai vuonna 1934 nimekseen Ruotsin sosialistinen puolue (SP). Flygin ja Kilbonim välit huononivat, ja vuonna 1937 Karl Kilbom erotettiin sosialistisesta puolueesta. Sosialistinen puolue kehittyi sen jälkeen Flygin johdolla kansallissosialismin suuntaan, kun taas Kilbom palasi sosiaalidemokraatteihin ja tuki ja kannatti Hanssonin koalitiohallituksen politiikkaa. Elämänsä loppupuolella Kilbom toimi Tukholman paikallispolitiikassa ja oli mukana toteuttamassa Tukholman metron laajentamista. Hän oli myös hyvin innostunut Ruotsin kansantalo- ja kansanpuistoliikkeestä. == Lähteet == Luokka:Kominternissa vaikuttaneet henkilöt Luokka:Ruotsin puolueiden puheenjohtajat Luokka:Ruotsin sosiaalidemokraattisen työväenpuolueen poliitikot Luokka:Vuonna 1885 syntyneet Luokka:Vuonna 1961 kuolleet
Kuljettaja

Kuljettaja voi viitata seuraaviin ammatteihin: * jäteautonkuljettaja * kilpakuljettaja * kuorma-autonkuljettaja * linja-autonkuljettaja * maitoautonkuljettaja * metrojunan kuljettaja * metsäkoneenkuljettaja * nosturinkuljettaja * puutavara-autonkuljettaja * raitiovaununkuljettaja * ruumisautonkuljettaja * sairaankuljettaja * sotilaskuljettaja * taksinkuljettaja * veturinkuljettaja * yhdistelmäajoneuvonkuljettaja
Raisio-kanava

Raisio-kanava on Raisiossa ja sen lähikunnissa näkyvä televisiokanava. Sitä pyörittää Raision kaupunki DNA:n kaapelitelevisioverkossa, ja se on Suomen ainoa kunnallinen televisiokanava. Raisio-kanavalla esitetään suurimman osan ajasta kaupungin tiedotuksia sisältävää ruutukehää. Muita ohjelmia ovat kaupunginvaltuuston kokoukset ja taltioinnit paikallisista tapahtumista. Raision tiedotus on ollut hyvissä käsissä (luettu 23. joulukuuta 2006) wayback machinella Kanava aloitti toimintansa vuonna 1988, ja se näkyy noin 15 600 taloudessa. Televisiolähetysten digitalisoimisen myötä sitä oltiin lopettamassa syksyllä 2007, mutta Raision kaupunginvaltuusto päätti kuitenkin lokakuussa hankkia laitteet digitaalisten lähetysten pitämiseen. Raision kaupunginvaltuuston kokous 22.10.2007, esityslistan kohta 8 kuollut linkki Raisio-kanavan analogiset lähetykset lakkasivat väliaikaisesti maaliskuun 2008 alussa, mutta kanava jatkoi digitaalisena huhtikuussa. Valtuuston kokous 17.3. (Raision kaupunki 14. maaliskuuta 2008) == Lähteet == Luokka:Suomalaiset televisiokanavat Luokka:Raisio Luokka:Vuonna 1988 perustetut televisiokanavat
Forum24

Forum24 on Oulun seudulla kerran viikossa ilmestyvä ilmainen uutis- ja ajankohtaislehti. Lehti jaetaan keskiviikkoisin. Lehden levikki on noin 85 000 kappaletta ja sitä julkaisee Kaleva365 Oy. Lehti jaetaan kotitalouksiin Oulun (Ylikiimingin ja Iin alueilla telinejakelu) lisäksi Kempeleessä, Limingassa ja Tyrnävällä sekä Limingan, Tupoksen ja Tyrnävän taajamiin. Lisäksi Muhoksella on telinejakelu. Taloustutkimus Oy:n lehtien lukemistutkimuksen (8/2005) mukaan Forum24 on Oulun seudun luetuin lehti 15–44-vuotiaiden keskuudessa. Lehden jakelusta vastaa Oulun Jakelutoimisto Oy. Vuodesta 1958 ilmestynyt Oulun kaupunkilehti Oulu-lehti yhdistyi Forum24-lehteen maaliskuussa 2020.Oulu-lehti, nro 6, 25.3.2020, 23 s. == Lähteet == ==Aiheesta muualla== * Forum24 Luokka:Suomalaiset kaupunkilehdet Luokka:Kaleva Media
Pentinkulma

Pentinkulma on Väinö Linnan Täällä Pohjantähden alla -romaanin kuvitteellinen tapahtumapaikka, kylä Hämeessä. Kylän esikuvana on urjalalainen kylä 1800-luvulta 1900-luvun puoleenväliin. Kirjailija Väinö Linna totesi lapsuudenmaisemiensa Urjalan Honkolan kylässä muistuttavan romaanitrilogian Pentinkulman maisemia, mutta muistutti myös eroavaisuuksista ja Pentinkulman luonteesta kirjailijan mielikuvituksessa syntyneenä paikkana. Väinö Linnan reitti on matkailukohde, joka kiertää Pentinkulman maalaismaisemissa. Urjalan keskustassa on Pentinkulman ja Väinö Linnan mukaan nimettyjä teitä ja paikkoja. Urjalassa järjestetään vuosittain valtakunnallinen kirjallisuustapahtuma Pentinkulman päivät. ==Lähteet== ==Aiheesta muualla== * Luokka:Täällä Pohjantähden alla Luokka:Kuvitteelliset paikat Suomessa
Craig Jones (muusikko)

Craig Michael Jones (s. 11. helmikuuta 1972) on yhdysvaltalainen muusikko, joka tunnetaan parhaiten yhtyeestä Slipknot. Jones on soittanut Slipknotissa koskettimia ja sampleja vuodesta 1996. 7.6.2023 Slipknot ilmoitti Jonesin lähteneen bändistä. Craig Jones tunnetaan myös nimillä 133, Pinhead, The Silent One, tai hänen numerostaan #5. ==Elämä ja ura== Jones syntyi Des Moinesissa, Iowassa. Hän soitti aikaisemmin sekalaisissa yhtyeissä, kuten Modifious, ennen liittymistään Slipknotiin vuonna 1996. Hän oli Slipknotin alkuperäisen kitaristin, Donnie Steelen sijainen. Steele lähti yhtyeestä heidän ensimmäisen demon Mate.Feed.Kill.Repeatin tekemisen aikana. Koska yhtye oli tuolloin saanut demonsa melkein valmiiksi, ei Jones ollut osallisena sen teossa. Ennen kuin vuosi ehti kulua loppuun, Jones oli korvannut Slipknotin entisen kitaristin ja hän vastasi yhtyeen sampleista. ==Naamio== Alun perin Jonesilla oli naamion sijaan sukkahousut päässään ja yllään t-paita. Joskus hän saattoi käyttää sudennahkaista naamaria. Kun Jonesista tuli Slipknotin kosketinsoittaja, hän alkoi käyttää valkoista kiiltävää kypärää, joka oli koristeltu Sinclair Oil -nimisen yhtiön tarroilla. Myöhemmin kypärä maalattiin mustaksi ja vasaroitiin täyteen nauloja. == Julkaisut == * Slipknot * Iowa * Vol. 3: (The Subliminal Verses) * 9.0: Live * All Hope Is Gone * Antennas To Hell * .5: The Gray Chapter Luokka:Yhdysvaltalaiset metallimusiikin kosketinsoittajat Luokka:Yhdysvaltalaiset metallimusiikin kitaristit Luokka:Vuonna 1972 syntyneet Luokka:Elävät henkilöt
Radion viihdeorkesteri

Radion viihdeorkesteri oli vuonna 1953Turun filharmoninen orkesteri – aikajana perustettu Yleisradion suuri viihdemusiikkiin keskittynyt orkesteri. Orkesteri perustettiin Radion sinfoniaorkesterin kapellimestarin Nils-Eric Fougstedtin aloitteesta. Laadukkaan ohjelmiston, taitavien soittajien ja George de Godzinskyn johdon myötä orkesteri muodostui lähes käsitteeksi.Orkesterin ohjelman esite – Nils-Eric Fougstedt - Juhlasoitto Lohjan kaupunginorkesteri UMO sai alkunsa Radion viihdeorkesterista 1970-luvun puolivälissä.Helsingin kaupunginvaltuuston keskustelupöytäkirja 14.4.2004 ==Katso myös== *Radion tanssiorkesteri == Lähteet == Luokka:Suomalaiset orkesterit Luokka:Ylen historia
Fluoresenssi

Fluoresenssi on ilmiö, jossa aineen molekyylit absorboivat fotonin ja lyhyen ajan jälkeen emittoivat matalaenergisemmän fotonin, jolla on suurempi aallonpituus. Osa absorboituneen fotonin energiasta kuluu molekyylin vibraatioihin, rotaatioihin ja lämpöön. Tämän takia emittoituneen fotonin energia on pienempi ja aallonpituus suurempi, näkyvän valon aallonpituuden luokkaa. Absorboitunut säteily voi olla esimerkiksi ultraviolettivaloa tai röntgensäteilyä ja emittoitunut säteily näkyvää valoa. == Fysikaalinen ilmiö == Fluoresenssi on yksi luminesenssi-ilmiön alalajeista. Siinä atomiin tuleva fotoni virittää atomin eli atomin elektroni siirtyy korkeammalle viritystilalle. Viritystilan purkautuessa syntyy joko samanenergiainen fotoni tai yksi tai useampi matalampienerginen fotoni. Loppuosa alkuperäisen fotonin energiasta siirtyy lämmöksi. Fluoresenssissa emittoidut fotonit havaitaan hyvin pian niiden absorption jälkeen. == Fluoresoivat aineet ja käyttötavat == Fluoresenssi-ilmiötä käytetään hyväksi loistelampuissa, joiden lasiputken sisällä oleva kaasuuntunut elohopea emittoi valoa, kun siinä tapahtuu sähköpurkaus. Emittoitunut valo on kuitenkin ultraviolettivaloa, joka on näkymätöntä ihmissilmään ja jopa haitallista eläville eliöille ja ihmisille. Ultraviolettisäteily muuttuu loisteputken sisäpinnassa olevassa loisteaineessa näkyväksi valoksi. Yksi tapa tuottaa valkoinen LED perustuu siniseen LEDiin, joka on päällystetty eri aallonpituuksilla fluoresoivalla aineella, ja tuloksena LEDistä saadaan valkoista valoa. Plasmapaneelinäytöissä plasman synnyttämä ultraviolettivalo muutetaan fluoresenssin avulla näkyväksi valoksi. Fluoresenssi-sana tulee fluoriitti-mineraalista, joka koostuu kalsiumista ja fluorista, joka nimenomaan mahdollistaa fluoresenssi-ilmiön. Myös hampaat ja monilla valkaisevilla pesuaineilla pestyt vaatteet ovat fluoresoivia, kun niitä tarkastellaan ultraviolettivalossa. == Katso myös == * Kaloresenssi == Lähteet == == Aiheesta muualla == Luokka:Seulonnan keskeiset artikkelit Luokka:Luminesenssi
Anna Wintour

Anna Wintour (s. 3. marraskuuta 1949) on brittiläis-yhdysvaltalainen toimittaja ja Vogue-lehden päätoimittaja vuodesta 1988 lähtien. Lauren Weisbergerin avainromaani Paholainen pukeutuu Pradaan (2003) ja sen pohjalta tehty samanniminen elokuva vuodelta 2006 (pääosissa Meryl Streep sekä Anne Hathaway) perustuvat Weisbergerin kokemuksiin työstään Wintourin assistenttina. Vuonna 2009 Anna Wintour oli pääkohteena R. J. Cutlerin dokumenttielokuvassa The September Issue. == Kunnianosoituksia == * Presidentin vapaudenmitali (USA, 2025) * Brittiläisen imperiumin ritarikunnan komentaja (Yhdistynyt kuningaskunta, 2017) == Lähteet == Luokka:Yhdysvaltalaiset toimittajat Luokka:Muoti Luokka:Vuonna 1949 syntyneet Luokka:Elävät henkilöt Luokka:Brittiläisen imperiumin komentajat Luokka:Presidential Medal of Freedom
Fosforesenssi

Fosforesenssi (myös fosforenssi) on ilmiö, jossa fosforoiva aine absorboi sähkömagneettista säteilyä ja emittoi eli säteilee sitten viiveellä pienempienergistä säteilyä. Fosforoiva aine voidaan altistaa esimerkiksi näkyvälle valolle ja siirrettäessä pimeään se hehkuu valoa. Fosforesenssi eroaa fluoresenssista siten, että atomit pysyvät pidempään virittyneinä. Toisin kuin fluoresenssissa, fosforoiva aine emittoi säteilyä jonkin aikaa vielä senkin jälkeen, kun atomin virittymisen aiheuttaja on poistettu. Fosforesenssia ilmenee joillakin vesieliöillä ja sienillä. ==Fysikaalinen ilmiö== Fosforesenssissä atomiin osuva fotoni virittää sen. Atomin elektroni siirtyy korkeammalle viritystilalle. Viritystilan purkautuessa syntyy yksi tai useampi pienempienerginen fotoni. Loppuosa energiasta muuttuu lämmöksi. Emissiovaihe saattaa kestää jopa tunteja. == Fosforoivat aineet == Fosforoivia aineita käytetään muun muassa pimeässä loistavissa tarroissa sekä esimerkiksi hätäpoistumismerkinnöissä. Fosforisoivilla aineilla ja alkuaine fosforilla on hyvin vähän tekemistä keskenään, sillä vain hyvin harvat fosforisoivat aineet sisältävät fosforia ja jos sisältävät, fosfori on aineessa fosfaattina. Esimerkiksi "itsevalaisevissa" kellotauluissa on voitu käyttää europiumilla seostettua strontiumaluminaattia, joka on itsevalaisevista aineista kirkkainta. ==Lähteet== == Aiheesta muualla == Luokka:Luminesenssi
Karkkiautomaatti

Karkkiautomaatti oli vuonna 1993 perustettu indie-yhtye. Se lopetti toimintansa vuonna 1998 julkaistuaan yhteensä 58 kappaletta. == Historia == Karkkiautomaatti ehti viisi vuotta kestäneen uransa aikana tehdä yhteensä kolme albumia, neljä EP:tä ja kaksi singleä. Se ehti soittaa vuosina 1993–1998 lähes kaksi sataa keikkaa. Karkkiautomaatti aloitti uransa punk/pop-triona, mutta kehitti musiikkiaan myöhemmin psykedeelisemmäksi ja kokeellisemmaksi. Yhtye lopetti toimintansa vuonna 1998. Karkkiautomaatin viimeinen albumi Suudelmilla valittiin 2005 Soundi-lehdessä 90-luvun parhaaksi kotimaiseksi albumiksi. Vuonna 2006 Stupido Records julkaisi kokoelmalevyn Kaikilla, joka sisältää yhtyeen koko tuotannon julkaisujärjestyksessä. Yhtyeen laulaja ja säveltäjä Jansku on jatkanut uraansa pari vuotta Karkkiautomaatin lopettamisesta uuden yhtyeensä Liekin parissa. == Jäsenet == * Jansku – laulu (1993–1998) * Sami – basso (1993–1998) * Mikko – rummut (1993–1996) * Jenni – koskettimet (1997–1998) * Vesa – rummut (1997–1998) == Diskografia == === Albumit === * Karkuteillä (1994) * Kaksi-nolla (1996) * Suudelmilla (1998) * Kaikilla (kokoelma, 2006) === EP:t === * Rakkaudella (1993) * Kävelyllä (1993) * Trallalalla (1994) * Lämmöllä (1996) ===Singlet === * Seikkailuun (1997) * Susan (1998) == Lähteet == == Aiheesta muualla == * Luokka:Suomalaiset indie pop -yhtyeet Luokka:Lahtelaiset yhtyeet
Wolverine (juna)

Wolverine on Yhdysvaltain kansallisen matkustajajunayhtiö Amtrakin liikennöimä nimetty junayhteys reitillä, jonka päätepisteet ovat Chicago Illinoisissa ja Pontiac Michiganissa. Reitin pituus on 489 kilometriä, ja sillä liikennöi kolme edestakaista Wolverine-junavuoroa vuorokaudessa. Junat liikennöivät Norfolk Southernin, Amtrakin, Conrailin ja Canadian Nationalin omistamilla rataosilla. ==Reitti ja pysähdyspaikat== Osa junavuoroista ei pysähdy kaikilla mainituilla asemilla. ;Illinois * Chicago Union Station ;Indiana *Hammond- Whiting *Michigan City ;Michigan *Niles *Dowagiac *Kalamazoo *Battle Creek *Albion *Jackson *Ann Arbor *Dearborn *Detroit *Royal Oak *Birmingham *Pontiac ==Nopean liikenteen reitti== Detroitin ja Chicagon välinen rataosuus on määritelty nopean junaliikenteen reitiksi.Amtrak Fact Sheet, Fiscal Year 2005 Reitillä oleva lähes 160 kilometrin mittainen osuus Indianan Porterista Michiganin Kalamazoohon on pisin Amtrakin omistama Northeast Corridor -rataosuuteen kuulumaton osuus. Amtrak on aloittanut nopeuden nostot osuudella Porter–Kalamazoo tammikuussa 2002, ja yhtiön tavoitteena on nostaa nopeudet 177 kilometriin tunnissa.Michigan: Amtrak taking service to new speeds ==Lähteet== ==Aiheesta muualla== *Amtrak - Michigan Services *Amtrak Michigan Services Website *Michigan Association of Railroad Passengers Luokka:Amtrak
Antichrist (Gorgorothin albumi)

__NOTOC__ Antichrist on Gorgorothin toinen studioalbumi, joka julkaistiin 3. kesäkuuta 1996. == Kappaleet == # # # # # # # == Kokoonpano == * Hat – laulu * Pest – laulu * Infernus – kitara, basso * Frost – rummut == Arvostelut == * AllMusic: AllMusic review * Imperiumi: 9/10 == Lähteet == == Aiheesta muualla == * * Virallinen sivusto * Luokka:Gorgorothin albumit Luokka:Vuoden 1996 albumit
Ford Focus RS WRC 06

Ford Focus RS WRC 06 on Fordin valmistama ralliauto, joka teki debyyttinsä kauden 2005 päättäneessä Australian MM-rallissa. Auto julkistettiin Bolognan autonäyttelyssä 1. joulukuuta 2005. Se korvasi Ford Focus RS WRC 04:n. Kaudella 2006 Fordin ajattamaa kahta Focus RS WRC:tä ajoivat Marcus Grönholm sekä Mikko Hirvonen. == Renkaat == Autossa käytetään asfalttikilpailuissa 18″ magnesiumvanteita, sorakilpailuissa 15″ magnesiumvanteita. == Tekniikka == Autossa on Ricardon viisivaihteinen sekventiaalivaihteisto, Sachsin kytkin ja Garrettin turboahdin. Edessä ja takana on MacPherson-tyyppinen jousitus. == Rallin MM-sarjan tulokset == Fordin tehdastiimin tulokset Rallin MM-sarjassa. Kausi Renkaat Kuljettaja 1 2 3 4 5 6 7 8 9 10 11 12 13 14 15 16 Pisteet Sijoitus 2005 MON SWE MEX NZL ITA CYP TUR GRE ARG FIN GER GBR JPN FRA ESP AUS rowspan="3" 104 rowspan="3" 3. Toni Gardemeister Kesk. Roman Kresta 6 2006 MON SWE MEX ESP FRA ARG ITA GRE GER FIN JPN CYP TUR AUS NZL GBR rowspan="3" 195 rowspan="3" 1. Marcus Grönholm 1 1 8 3 2 10 Kesk. 1 3 1 2 2 1 5 1 1 Mikko Hirvonen 7 12 14 9 4 Kesk. 2 3 9 3 3 3 2 1 2 Kesk. 2007 MON SWE NOR MEX POR ARG ITA GRE FIN GER NZL ESP FRA JPN IRE GBR rowspan="3" 212 rowspan="3" 1. Marcus Grönholm 3 1 2 2 4 2 1 1 Mikko Hirvonen 5 3 1 3 5 3 2 4 Fordin kakkostiimin tulokset Rallin MM-sarjassa. 2006 MON SWE MEX ESP FRA ARG ITA GRE GER FIN JPN CYP TUR AUS NZL GBR 44 5. Matthew Wilson 40 27 13 12 Luis Perez Companc 11 22 7 Jari-Matti Latvala 4 2007 MON SWE NOR MEX POR ARG ITA GRE FIN GER NZL ESP FRA JPN IRE GBR 81 4. Jari-Matti Latvala Kesk. Kesk. 5 7 8 4 9 12 Kesk. 8 5 7 4 25 3 10 Henning Solberg 14 4 3 9 11 5 4 5 5 13 9 10 9 3 16 15 Matthew Wilson 12 Kesk. 26 8 12 30 12 10 10 9 10 11 Kesk. 4 7 6 Alessandro Bettega 11 Fordin yksityistiimin tulokset Rallin MM-sarjassa. 2007 MON SWE NOR MEX POR ARG ITA GRE FIN GER NZL ESP FRA JPN IRE GBR 14 6. Luis Perez Companc 15 19 DNS 28 Kesk. 11 11 23 Kesk. 5 Kesk. Juan Pablo Raies EX 12 12 Federico Villagra 11 32 14 11 13 7 18 == Aiheesta muualla == *Ford Focus RS WRC 06 Juwra.com *Ford tähtää rallimestaruuteen vuonna 2007 Focus RS WRC 2006
Onnen avaimet

Onnen avaimet on Leevi and the Leavingsin vuonna 2002 julkaistu viidestoista albumi. Albumilta julkaistiin promosinglet ”Mitä sä meinaat” ja ”Tallinnan laivalla”. == Kappaleet == Kaikki kappaleet on säveltänyt, sanoittanut ja sovittanut Gösta Sundqvist. # # # # # # # # # # # # == Kokoonpano == * Gösta Sundqvist ‎– laulu, kitarat, puhaltimet ja mellotron * Niklas Nylund ‎– rummut, kitarat, syntetisaattorit ja laulu * Juha Karastie ‎– kitarat, mandoliini, syntetisaattorit ja laulu * Risto Paananen ‎– basso, kitarat, syntetisaattorit ja laulu == Arvostelut == * Soundi: http://www.soundi.fi/levyarviot/leevi-and-leavings-onnen-avaimet == Lähteet == == Aiheesta muualla == * Onnen avaimet discogs.com-sivustolla Luokka:Vuoden 2002 albumit Luokka:Leevi and the Leavingsin albumit
Adagio (ranskalainen yhtye)

Adagio on ranskalainen, Montpellierissä Ranskassa vuonna 2000 perustettu progressiivista ja neoklassista metallia soittava yhtye. Sen musiikille ominaisia piirteitä ovat taitava tekniikka, orkestraalisuus ja musiikin runsas monitahoisuus. ==Jäsenet== * Stephan Forté - kitara * Franck Hermanny - basso * Kevin Codfert - koskettimet * Eric Lébailly - rummut ===Entisiä jäseniä=== * Christian Palin – laulu * Gus Monsanto – laulu * David Readman – laulu * Richard Andersson – koskettimet * Dirk Bruinberg – rummut ==Levyt== * * * * * * == Lähteet == ==Aiheesta muualla== *Adagion virallinen sivusto * Luokka:Sinfonisen metallin yhtyeet Luokka:Ranskalaiset metalliyhtyeet
Celeborn

Celeborn on J. R. R. Tolkienin luoma kuvitteellinen hahmo fantasiakirjoissa Taru sormusten herrasta ja Silmarillion. Celeborn on Galadrielin, Galadhrimin valtiattaren mies ja Lórienin valtias. Hän on Celebríanin isä. Celebrían on Elrondin vaimo, mikä tekee Celebornista Arwenin ja Arwenin vanhempien veljien Elladanin ja Elrohirin isoisän. Jotkut kirjojen henkilöt (muun muassa Puuparta) kutsuvat Celebornia ”metsän valtiaaksi” ja Galadrielia ”metsän valtiattareksi”. ==Syntyperä== Celebornin syntyperästä ei ole paljoaa tietoa, mutta hänestä käytetään lisänimeä Doriathilainen ja hän oli Galadrielin kanssa Keski-Maassa jo Gondolinin aikoihin. Todennäköisesti hän oli Sindar-haltia. ==Muuta== Celeborn tulee sindarin kielestä sanoista ”celeb” eli hopea ja ”orn” eli puu. ==Galadrielin sukupuu== :Haltioiden sukupuut kertovat vain perhesiteet. Koska haltiat ovat kuolemattomia (haltia voi kuolla vain suruun tai taistelussa) haltioiden sukupolvia ja ikäeroja ei siis voi päätellä näistä sukupuista. Indis | ----------------------------------------- | | Fingolfin Finarfin = Eärwen | | --------------------------------- ---------------------------------------- | | | | | | | | Fingon Turgon Aredhel = Eöl Finrod Orodreth Angrod Aegnor Galadriel = Celeborn | | | | | Gil-Galad Idril = Tuor Maeglin Finduilas Celebrian | Eärendil=Elwing | ------------------------- | | Elros Elrond = Celebrian (Galadrielin tytär) | | Númenorin kuninkaat ---------------------- ja maanpaon perilliset | | | Aragorn II:een asti Elladan Elrohir Arwen = Aragorn II Elessar Luokka:Keski-Maan henkilöhahmot de:Figuren in Tolkiens Welt#Galadriel und Celeborn pl:Lista Sindarów i Moriquendich#Celeborn
Fokofpolisiekar

Fokofpolisiekar (vapaasti suomennettuna "Painu vittuun kyttäauto") on eteläafrikkalainen, vuonna 2003 perustettu, afrikaansinkielistä popvaikutteista punkrockia soittava yhtye. Yhtyeen jäsenet ovat kotoisin Bellvillestä, Kapkaupungista. Bändiä kutsutaan myös nimillä FPK, Fokof, Die Bende ja Polisiekar. == Kokoonpano == Kokoonpanoon kuuluvat: * Francois "Francois van Coke" Badenhorst (laulu) * Hunter "Hunter van Coke" Kennedy (laulu ja komppikitara) * Jaco "Snakehead" Venter (rummut) * Wynand Myburgh (bassokitara) * Johnny de Ridder (ykköskitara) == Julkaisut == * As Jy Met Vuur Speel Sal Jy Brand (EP) (2003) * Lugsteuring (2004) * Monoloog In Stereo (EP) (2005) * Brand Suid-Afrika (Single) (2006) * Swanesang (2006) * Antibiotika (EP) (2008) * Forgive Them For They Know Not What They Do (kokoelma) (2009) * Fokofpolisiekar 10 Year Anniversary (kokoelma) (2012) * Forgive Them For They Suck K*k (live & DVD) (2013) * Selfmedikasie (2017) * Droom Hoog (EP) (2018) == Keikat == Fokofpolisiekar on esiintynyt eri puolilla Etelä-Afrikkaa ja vieraillut kolmesti Euroopassa. Lokakuussa 2005 bändi teki kiertueen Iso-Britannissa ja marraskuussa 2006 kiertueeseen kuuluivat Alankomaat, Belgia ja Iso-Britannia. 2018 kiertueella bändi esiintyi uudestaan Alankomaissa (24.8.2018 Melkweg, Amsterdam) sekä ensimmäistä kertaa Sveitsissä (25.8.2018 Amboss Rampe, Zürich). == Olutbrändi == 2014 bändi ilmoitti lanseeraavansa oman pienpanimo-olutvalmikoimansa. Alun perin valikoimaan kuuluivat bändin kappaleiden mukaan nimetyt Dag Dronk, Antibiotika, Hemel op die Platteland ja Skyn Heilig. 2015 lähtien tuotannossa on ollut pelkästään käsityöläislager Fokof Lager, joka pannaan Kapkaupungin Devil's Peak Brewery -panimossa. == Aiheesta muualla == * Yhtyeen virallinen kotisivu * * Fokofpolisiekar Fansite Luokka:Eteläafrikkalaiset yhtyeet Luokka:Punkyhtyeet
Hopeahääpäivä (albumi)

Hopeahääpäivä on Leevi and the Leavingsin vuonna 2003 julkaistu kuudestoista ja viimeiseksi jäänyt studioalbumi. Yhtyeen jäsenet esiintyvät albumin tiedoissa salanimillä, jotka koostuvat heidän toisesta nimestään ja äitinsä tyttönimestä. Albumin kansivihkosessa on kappaleiden sanat. Albumin nimi Hopeahääpäivä viittaa siihen, että Leevi and the Leavings täytti julkaisuvuonna 25 vuotta. 25-vuotishääpäivää kutsutaan hopeahääpäiväksi, ja jotkut avioparit juhlivat 25-vuotishääpäivänään hopeahäitä. Yhtyeen keulahahmo ja laulaja Gösta Sundqvist kuoli 16. elokuuta 2003, ja yhtyeen muut jäsenet päättivät lopettaa yhtyeen toiminnan. Seuraavana vuonna julkaistiin vielä viimeinen kokoelmalevy, Keskeneräinen sinfonia. == Kappaleet == Kaikki kappaleet säveltänyt, sanoittanut ja sovittanut Gösta Sundqvist. # # # # # # # # # # # # == Kokoonpano == * Erik Kääriäinen (Gösta Sundqvist) – laulu, huilu, kitarat, piano, miksaus * Juhani Plotard (Risto Paananen) – basso, kitara, laulu, piano * Raimo Louko (Juha Karastie) – kitarat, mandoliini, piano, laulu * Anders From (Niklas Nylund) – rummut, kitara, urut, laulu == Arvostelut == * Soundi: http://www.soundi.fi/levyarviot/leevi-and-leavings-hopeahaapaiva * Mesta.net: http://www.mesta.net/musa/arvostelut/?aid=399 == Lähteet == == Aiheesta muualla == * Hopeahääpäivä discogs.com-sivustolla Luokka:Leevi and the Leavingsin albumit Luokka:Vuoden 2003 albumit
Valto Tynnilä

Valto Veikko Tynnilä (s. 19. tammikuuta 1904 Anjalassa, kadonnut talvi­sodassa 16. helmikuuta 1940 Metsäpirtin kunnassa ja julistettu kuolleeksi) http://www.hypermedia.fi/VYS/elinaikoja.html Suomen sodissa 1939-1945 menehtyneiden tiedosto oli suomalainen säveltäjä ja sanoittaja. Hän asui aikuisena Myllykoskella, mutta hän muutti Helsinkiin ja siellä liittyi Dallapé-orkesteriin. Myöhemmin hän kuitenkin muutti perheineen takaisin Myllykoskelle. Tunnettuja Tynnilän sävellyksiä olivat muun muassa Pieni sydän, Irja Pien, Petsamo, Tahiti ja Ruhtinaan viulu. Hän käytti myös salanimiä ”Ola Allan”, ”Walter Rae” ja ”Vale Tynys”. ”Walter Rae” -nimimerkillä kirjoitettuja kappaleita luultiin aikoinaan yleisesti ulkomaisiksi. Peter von Bagh ja Ilpo Hakasalo arvelivat, että tällainen harhautus oli Tynnilän tarkoituksenakin. Tynnilän sävellyksiä on levytetty noin 150. Vuosina 1931–1939 Tynnilä julkaisi nuottivihkosarjaa Viimeisiä levysäveleitä, joissa ilmestyi suuri osa Dallapé- orkesterin menestyskappaleista. Sarjassa ehti ilmestyä 57 vihkoa.Peter von Bagh ja Ilpo Hakasalo: Iskelmän kultainen kirja, s. 114–115. Helsinki: Otava, 1986. ISBN 951-1-08913-7. == Lähteet == == Aiheesta muualla == * * * Pomus.net tietokanta Luokka:Suomalaiset säveltäjät Luokka:Suomalaiset sanoittajat Luokka:Suomalaiset toisessa maailmansodassa kaatuneet Luokka:Vuonna 1904 syntyneet Luokka:Vuonna 1940 kuolleet
Helge Pahlman

Helge Pahlman (10. toukokuuta 1911 Helsinki – 7. elokuuta 1976 Helsinki) http://www.hypermedia.fi/VYS/elinaikoja.html oli suomalainen säveltäjä ja orkesterimuusikko. Pahlmanin poika oli muusikko, jalkapalloilija Kai Pahlman.Pomus.net tietokanta ==Lähteet== ==Aiheesta muualla== * Luokka:Suomalaiset säveltäjät Luokka:Suomalaiset saksofonistit Luokka:Vuonna 1911 syntyneet Luokka:Vuonna 1976 kuolleet
Jani Virtanen

Jani Tapani Virtanen (s. 6. toukokuuta 1988 Turku) on suomalainen jalkapalloilija, joka pelasi Veikkausliigassa sekä yksittäisiä otteluita Italian ja Venäjän pääsarjoissa. Hän edusti Suomea useissa nuorisomaajoukkueissa. Pelipaikaltaan hän oli hyökkäävä keskikenttäpelaaja. Virtanen pelasi Turun Palloseuran riveissä Veikkausliigassa vuosina 2004–2006. Kesällä 2006 hän siirtyi Udineseen viisivuotisella sopimuksella. Virtasesta tuli 23. joulukuuta 2006 kaikkien aikojen viides Italian pääsarjassa esiintynyt suomalaispelaaja, kun hän tuli vaihdosta kentälle ottelussa AC Milania vastaan. Vuonna 2008 hän oli lainalla alasarjaseura Sorrentossa ja 2009 Venäjällä pääsarjaseura Himkissä. Keväällä 2010 Virtanen solmi sopimuksen TPS:n kanssa. Kesken kauden elokuussa 2010 hän siirtyi JJK Jyväskylään ja syksyllä 2013 Rovaniemen Palloseuraan.Jani Virtanen Ropsiin. Yle 11.11.2013. Kauden 2015 Virtanen pelasi Pietarsaaren JarossaVirtanen sopimukseen Jaron kanssa, joka putosi Veikkausliigasta Ykköseen kauden päätteeksi. Hän siirtyi kaudeksi 2016 takaisin Turun Palloseuran riveihinJani Virtanen palaa TPS:ään kauden 2016 kattavalla sopimuksella. Hän pelasi TPS:ssä kauden 2019 loppuun saakka. Kaudella 2018 hän pelasi Veikkausliigassa 11 ottelua ja teki kesäkuussa maalin tasapeliin päättyneessä paikallisottelussa FC Interiä vastaan. Muut kaudet TPS pelasi Ykkösessä. == Lähteet == Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
El-Hadji Diouf

El Hadji Ousseynou Diouf (s. 15. tammikuuta 1981 Dakar, Senegal) on senegalilainen jalkapalloilija, joka edustaa Englannin mestaruussarjassa pelaavaa Leeds Unitedia. Hän on pelipaikaltaan hyökkääjä. ==Ura== === Seurajoukkueura === Diouf aloitti uransa Ranskassa FC Sochauxissa, jossa hän teki debyyttinsä 12. marraskuuta 1998 2–1-voitto-ottelussa Bastiaa vastaan. Rennesissa (1999–2000) ja Lensissakin (2000–2002) pelannut Diouf siirtyi Liverpooliin 10 miljoonalla punnalla vuonna 2002. Liverpoolissa vaisusti pelannut Diouf siirtyi Boltoniin vuonna 2004. Diouf siirtyi kesällä 2008 2,5 miljoonalla punnalla kovan luokan hankintana yhdessä Djibril Cissén kanssa Roy Keanen valmentamaan Sunderlandiin. Hän kuitenkin riitautui syksyllä Keanen kanssa ja siirtyi jo puolen vuoden jälkeen takaisin Sam Allardycen valmennukseen Blackburn Roversiin 2 miljoonalla punnalla. Allardyce oli aikaisemmin valmentanut Dioufia menestyksekkäästi Boltonissa. Sunderlandissa Diouf ehti pelata vain 14 Valioliiga-ottelua ennen siirtymistään. Keväällä 2011 hänet lainattiin Rangersiin. Seuraavalla kaudella Diouf pelasi Doncaster Roversissa ja kaudeksi 2012–2013 hän siirtyi Leeds Unitediin. ===Maajoukkueura=== Senegalin maajoukkuetta Diouf on edustanut 69 kertaa, tehden 21 maalia. Debyyttinsä maajoukkueessa hän teki huhtikuussa 2000 ottelussa Beninia vastaan. Hän on edustanut maataan vuoden 2002 MM-kisoissa, jossa Senegal selvisi puolivälieriin asti. Diouf valittiin turnauksen tähdistökentälliseen. Vuonna 2004 Pelé valitsi hänet 125 parhaimman elossa olevan jalkapalloilijan joukkoon. Listausta on tosin kritisoitu. == Lähteet == * * === Tilastot === * === Viitteet === == Aiheesta muualla == *Profiili Sitercl.comin sivustolla *Profiili rovers.co.uk:n sivustolla Luokka:Senegalilaiset jalkapalloilijat Luokka:FIFA 100 Luokka:Vuonna 1981 syntyneet Luokka:Elävät henkilöt
Marco Delvecchio

Marco Delvecchio ([ˈmarko delˈvɛkkjo]; s. 7. huhtikuuta 1973, Milano, Lombardia, Italia) on italialainen entinen jalkapalloilija. Hänen sukunimestään toisinaan julkisuudessa käytetty kirjoitusasu Del Vecchio on virheellinen. 186 senttimetriä pitkän Delvecchion pelipaikka oli hyökkääjä. ==Seurajoukkueura== Ascolin lisäksi Delvecchio on edustanut lukuisia muitakin seuroja: Interiä, Veneziaa, Udinesea, Romaa, Bresciaa ja Parmaa. Näistä kaikki Veneziaa lukuun ottamatta pelasivat pääsarjatasolla. Parhaiten hänet muistetaan AS Romasta, jossa hän pelasi suurimman osan urastaan. Myös Delvecchion uran huippuvuodet ajoittuvat nimenomaan Roman-aikoihin: pääkaupungissa hän voitti vuonna 2001 Italian mestaruuden ja Italian supercupin. Hän pelasi seuran paidassa 269 liigaottelua ja teki niissä 77 maalia. Italian ulkopuolisia seuroja Delvecchio ei koskaan edustanut. Parmasta Delvecchio siirtyi Ascoliin vuonna 2006, jossa maalinteko oli hukassa hänen onnistuttuaan tekemään 10 ottelussa kaksi maalia. Ascoli päätti purkaa hyökkääjän sopimuksen, minkä jälkeen Delvecchio oli lähes vuoden ilman seuraa. 31. heinäkuuta 2008 hän löysi itselleen uuden seuran Italian kuudenneksi korkeimmalla sarjatasolla Eccellenzassa pelaavasta Pescatori Ostiasta.Eccellenza laziale, è ufficiale: Marco Del Vecchio alla Pescatori Ostia 31.7.2008 Viitattu 25.6.2009 ==Maajoukkueura== Helmikuussa 1999 Norjaa vastaan maajoukkuedebyyttinsä tehnyt Delvecchio pelasi vuosina 1999-2003 19 ottelua Italian A-maajoukkueessa. Hän teki otteluissa kolme maalia, joista yhden 2000 EM-kisojen finaalissa Ranskaa vastaan. Italia hävisi kuitenkin ottelun jatkoajalla 2-1 David Trezeguet’n kultaisella maalilla. Delvecchio edusti Italiaa myös 2002 MM-kisoissa. == Saavutukset == * Serie A:n voitto (Italian mestaruus): 2001 * Italian supercupin voitto: 2001 * EM-hopea 2000 == Lähteet == * Delvecchion tiedot footballdatabase.comissa === Viitteet === Luokka:Italialaiset jalkapalloilijat Luokka:Vuonna 1973 syntyneet Luokka:Elävät henkilöt
Karelski okatyš

OAO Karelski okatyš on nykyään Severstal-konserniin kuuluva pellettejä tuottava rautamalmirikastamo. Se työllistää 70 % Kostamuksen kaupungin työvoimasta ja tuottaa 30 % Venäjän rautapelleteistä. Rikastamo sai alkunsa 1974 Suomen toivomuksesta. Sen perustamista vastusti toimialasta vastaava ministeri, koska ministeriöllä oli runsaasti kannattavampiakin hankekohteita. Kostamuksen projektin ensisijaisena tarkoituksena oli työllistää kainuulaisia. Suomalaiset rakensivat rikastamoa varten runsaasti myös asuntoja. ==Historia== 1974 Neuvostoliitto hyväksyi päätöksen rakentaa rikastamon Kostamukseen. 26\. elokuuta 1978 aloitettiin rikastamon työt. 19\. syyskuuta 1978 Neuvostoliiton ministerineuvoston puheenjohtaja Aleksei Kosygin ja Urho Kekkonen muurasivat rikastamon ensimmäisen osan peruskiven. 27\. toukokuuta 1982 tuotettiin ensimmäinen erä malmirikastetta. 2\. heinäkuuta 1982 lähetettiin ensimmäinen koe-erä, 2 800 000 tonnia, rikastetta Novolipetškin metallurgiselle tehtaalle. 3\. syyskuuta 1983 alkoivat toimitukset Suomeen. 15\. maaliskuuta 1993 alkoi tuotantoyhtiön yksityistäminen ja siitä tuli OAO Karelski okatyš, mikä tarkoittaa avointa osakeyhtiötä Karjalan pellettiä. ==Aiheesta muualla== * OAO Karelski okatyš *Turun Sanomat: Neuvostojohdon lahja Kekkoselle, Hannu Miettunen, 9. elokuuta 1997 Luokka:Kostamus Luokka:Metalliteollisuusyhtiöt Luokka:Venäläiset teollisuusyritykset
Jean-Luc Picard

Jean-Luc Picard (s. 13. heinäkuuta 2305) on Star Trek -sarjan elokuvissa ja tv-sarjoissa esiintyvä hahmo, jota näyttelee Sir Patrick Stewart. Picard toimi avaruusalus USS Enterprisen kapteenina sarjassa Star Trek – uusi sukupolvi sekä sen pohjalta tuotetuissa elokuvissa, sekä vuonna 2020 ensi-iltansa saaneessa Picardiin keskittyvässä sarjassa Star Trek: Picard. Sarjan ja elokuvien aikana Picard ehti poikkeuksellisesti toimia kahden eri Enterprise- aluksen kapteenina USS Enterprise-D:n tuhouduttua elokuvassa Star Trek – sukupolvet. Picardin hahmo esitteli varsin erilaisen kapteenin kuin alkuperäisestä Star Trekistä tuttu James T. Kirk. Kirkin ollessa cowboymainen naistenmies, Picardin persoonaa värittivät tiukka herrasmiesmäisen etiketin ja tinkimättömän etiikan noudattaminen kaikissa tilanteissa. Hänen lempijuomansa on Earl Grey -tee, kuumana. Hillitystä olemuksestaan ja vakavuudestaan huolimatta Picard on säilynyt yhtenä kaikkien aikojen rakastetuimmista Star Trek -hahmoista. Nimi Jean-Luc Picard on johdettu sveitsiläisestä Jacques Piccardista, joka oli ensimmäinen Mariaanien hautaan laskeutunut ihminen. == Lähteet == Luokka:Star Trek -hahmot de:Figuren im Star-Trek-Universum#Captain Jean-Luc Picard
Karhumäen piiri

Karhumäen piiri () on kunnallinen itsehallintoalue Karjalan tasavallassa Venäjällä. Se sijaitsee tasavallan keskiosassa Äänisen pohjoispuolella. Kaakossa se rajoittuu Puudožin, lounaassa Kontupohjan, lännessä Muujärven ja pohjoisessa Segežan piiriin sekä idässä Arkangelin alueeseen. Vuonna 1927 perustetun piirin pinta-ala on 13 694 neliökilometriä, ja piirissä oli vuonna 2008 asukkaita 35 100 henkeä. Seudulla on paljon koskisia jokia. Suurimmat järvet ovat Ääninen ja Seesjärvi. Metsistä suurin osa havu- ja sekametsää. Hyötykaivannaisia ovat kromi, uraani, vanadiini, jalometallit, molybdeeni, kupari, kvartsiitti, dolomiitti, liuskekivi sekä seudulle ominainen šungiitti. Hallinnollinen keskus on Karhumäen kaupunki. Piiriin kuuluvat kunnat * Karhumäki (kaupunkikunta, kaupunki) * Pinduinen (kaupunkikunta, kaupunkimainen taajama) * Poventsa (kaupunkikunta, kaupunkimainen taajama) * Paatene (maalaiskunta) * Sunku (maalaiskunta) * Suurlahti (maalaiskunta) * Tolvoja (maalaiskunta) * Tsolmuinen (maalaiskunta) * Tšopina maalaiskunta) Kaikkiaan piirin alueella on 141 asutuskeskusta. Kaupunkiväestön osuus on 66 %. Piiriin kuuluu kolme historiallista kulttuurialuetta. Seesjärven kylät ovat perinteistä karjalaisten asuinseutua. Uikujoen varrella toimi 1600-luvun lopulta lähtien vanhauskoinen Uikujoen yhteisö. Venäläisten asuttama Äänisniemi tunnetaan jääkauden muovaamasta ainutlaatuisesta luonnostaan, perinnekulttuuristaan ja puuarkkitehtuuristaan. 1930-luvun alussa rakennettiin vankityövoimalla Vienanmeren–Itämeren kanava. Poventsan länsipuolella sijaitsevassa Sandarmohissa ammuttiin tuhansia Stalinin vainojen uhreja. Jatkosodan aikana alueen länsiosa oli suomalaisten miehittämä. Seesjärven piiri liitettiin Karhumäkeen vuonna 1955 ja Äänisniemen piiri vuonna 1959. Alueen kautta kulkevat Muurmannin rata, Pietarin ja Murmanskin välinen M18-valtatie sekä Norjasta Suomen kautta Arkangeliin johtava Sininen tie. Vienanmeren–Itämeren kanava saa alkunsa Poventsasta ja Karhumäessä on satama. Talouden perustan muodostaa metsäteollisuus. Piirissä on puunhankintayrityksiä, sahalaitoksia, lastulevytehdas, rakennustarvike- ja elintarviketeollisuutta sekä telakka. Maatalous tuottaa lihaa, maitoa ja perunaa. Nähtävyyksiä ovat Unescon maailmanperintölistalle kuuluva Äänisniemen Kižin saaren museoalue, perinteiset karjalais- ja venäläiskylät, Vienanmeren- Itämeren kanava, Karhumäen asema ja kanavahallinnon rakennus sekä jatkosodan aikaiset linnoitusrakennelmat ja taistelupaikat. Karhumäessä on kotiseutumuseo. Tiedosto:Kizhi churches.jpg|Kižin saaren kirkkoja, osa maailmanperintökohdetta Tiedosto:Canal Mer Blanche.jpg|Vankeja rakentamassa Vienanmeren–Itämeren kanavaa 1930-luvun alussa Tiedosto:Medvezhyegorsk train station.jpg|Karhumäen asema sijaitsee Murmanskin radan varrella ==Lähteet== ==Aiheesta muualla== * Karhumäen piiri Karjalan tasavallan sivustolla (suomeksi) * Karhumäen piiri Karjalan tasavallan sivustolla * *
Lahdenpohjan piiri

Lahdenpohjan piiri () on kunnallinen itsehallintoalue Karjalan tasavallassa Venäjällä. Se sijaitsee tasavallan lounaisosassa Laatokan rannalla. Pohjoisessa se rajoittuu Sortavalan piiriin, etelässä Leningradin alueeseen kuuluviin Viipurin ja Käkisalmen piireihin sekä lännessä Suomeen. Piirin pinta-ala on 2 210 neliökilometriä. Asukkaita on 15 500 henkeä (vuonna 2008). Seudun pinnanmuodostus on hyvin rikkonainen. Harjut ja mäet vuorottelevat kapeiden pelto- ja niittyalueiden sekä jokien ja purojen muodostamien laaksojen kanssa. Suurimmat joet ovat Hiitolanjoki, Soskuanjoki, Ihalanjoki eli Iijoki ja Miinalanjoki eli Miklinjoki. Pieniä järviä on noin 300. Pinta- alasta noin 7 % on suota. Metsistä suurin osa on havu- ja sekametsää. Laatokan saaristossa elää laatokannorppa. Hyötykaivannaisia ovat pegmatiitti, savi, graniitti, maasälpä ja grafiitti. Seudulle Lahdenpohjan, Sortavalan ja Pitkärannan piireissä sijaitsevan, noin 1 220 neliökilometrin laajuisen Laatokan saariston kansallispuiston perustamisesta uutisoitiin tammikuussa 2018. Hallinnollinen keskus on Lahdenpohjan kaupunki. Sen lisäksi piiriin kuuluu neljä maalaiskuntaa: Elisenvaara, Hiitola, Kurkijoki ja Miinala. Kaupunkiväestön osuus on 53 %. Asukkaat ovat etupäässä toisen maailmansodan jälkeen muuttaneita venäläisiä, valkovenäläisiä ja ukrainalaisia. Piiri on perustettu vuonna 1940 Suomen luovuttamista Viipurin läänin alueista. Aluksi sen nimenä oli Kurkijoen piiri. Nykyisen muotonsa Lahdenpohjan piiri sai vuonna 1970. Lahdenpohjan piirin kautta kulkee Pietarin ja Petroskoin välinen rautatie, josta Elisenvaarassa haarautui nykyään purettu sivurata Parikkalaan ja Hiitolassa Antreaan. Sortavalan ja Lahdenpojan välinen asvalttitie jatkuu Käkisalmeen huonokuntoisena soratienä. Tärkeimmät elinkeinot ovat rakennuskiven louhinta, rakennustarviketuotanto ja metsäteollisuus. Lahdenpohjassa on vaneritehdas. Maatalous on keskittynyt maidon ja lihan tuotantoon. Nähtävyyksiä ovat karjalaisten muinaiset asuinpaikat ja linnavuoret, Lumivaaran, Ilmeen ja Jaakkiman luterilaiset kirkot, Kurkijoen ortodoksinen kirkko sekä Lahdenpohjan kaupungin historialliset rakennukset. Kurkijoella on kotiseutumuseo. ==Lähteet== ==Aiheesta muualla== * Lahdenpohjan piiri Karjalan tasavallan sivustolla (suomeksi) * Lahdenpohjan piiri Karjalan tasavallan sivustolla * Kurkijoen kotiseutumuseon sivusto * *
Kommutaattori (matematiikka)

Ryhmäteoriassa ryhmän G alkioiden x ja y kommutaattori on ryhmän G alkio [x, y] = x−1y−1xy.Humphreys, s. 148 Kommutaattorin voidaan ajatella mittaavan eräällä tavalla alkioiden kommutointia. ==Ominaisuuksia== Alkioiden x ja y kommutaattori liittyy olennaisesti alkioiden vaihdannaisuuteen, sillä xy = yx[x, y]. Täten alkiot x ja y kommutoivat (eli ovat vaihdannaisia) täsmälleen silloin, kun kommutaattori [x, y] on ryhmän G neutraalialkio. Suoraan laskemalla voidaan todistaa kommutaattorille seuraavia ominaisuuksia: * [y,x] = [x,y]^{-1} \ * [x y, z] = y^{-1}[x, z]y [y, z] \ * [x, y z] = [x, z] z^{-1} [x, y] z \ Jos A ja B ovat ryhmän G osajoukkoja, niin ryhmän G aliryhmä [A,B] \ on joukon : \\{ a^{-1} b^{-1} a b \ | \ a \in A , b \in B \\} generoima aliryhmä. Aliryhmä :G' = [G,G] = \langle g^{-1}h^{-1}gh \, | \, g, h \in G \rangle on ryhmän G derivaattaryhmä.Humphreys, s. 149 Erityisesti ryhmä G on Abelin ryhmä, jos ja vain jos :G' = \\{ 1 \\} \ . == Lähteet == * === Viitteet === Luokka:Ryhmäteoria